Case ID: 1217891
Sentence 0: Birinci instansiya məhkəməsi tərəfindən müəyyən edilmiş işin faktiki hallarından görünür ki, Təqsirləndirilən şəxs xx xxx 2019-cu il tarixdə başqa şəxsin İran İslam Respublikasından Azərbaycan Respublikasına gömrük sərhəddindən qaçaqmalçılıq yolu ilə keçirərək satış məqsədi ilə Azərbaycan Respublikasına göndərdiyi külli miqdarda narkotik vasitələri ona vəd edilən 500 manat pul müqabilində Bakı şəhərində qəbul edib digər şəxsə verməyi vəd edərək narkotikin göndəriçisi ilə qabaqcadan əlbir olub onunla cinayət əlaqəsinə girib həmin tarixdə də sonuncunun İran İslam Respublikasından Bakı şəhərinə göndərdiyi külli miqdarda narkotik vasitələri, o cümlədən də, 999,1 qram miqdarında heroini və 997,3 qram tiryəki günün ikinci yarısında Bakı şəhəri, Sabunçu rayonu, Bakıxanov qəsəbəsi, Əsildar Məmmədəliyev küçəsi, 12 ünvanında yerləşən “Rahat” marketin yanında qanunsuz olaraq əldə edib özünün yaşadığı ünvan 1 ünvanında yerləşən evinə daşayıb orada saxlamış, xx xxx 2019-ci il tarixdə saat 00:15 dəqiqə radələrində həmin narkotik vasitələri başqa şəxsə vermək üçün bu əmələ aidiyyəti olmayan kənar şəxsin idarə etdiyi nəqliyyat vasitəsi ilə Bakı şəhəri, Sabunçu rayonu,Bakıxanov qəsəbəsi, Əsildar Məmmədəliyev küçəsi, 12 ünvanında yerləşən “Rahat” marketin qarşısına daşımış və həmin vaxtda da Dövlət Gömrük Komitəsinin əməkdaşları tərəfindən həyata keçirilmiş əməliyyat tədbirləri nəticəsində o, saxlanılmış və narkotik vasitələr aşkar edilərək götürülmüşdür.